proxectonos/corpus_dominio_legal_administrativo_tmp huggingface dataset:
03/03/2022 | Administración LocalMunicipal
Muxía
Anuncio de aprobación do padrón de taxa pola utilización privativa dominio público para a venda ambulante, do 1º trimestre do 2022

Por Decreto de Alcaldía de 25 de febreiro de 2022 se aprobou o Decreto por Decreto de Alcaldía a seguinte resolución: “Visto o padrón fiscal da taxa pola utilización privativa do dominio público para a venda ambulante no mercado semanal de Muxia dos martes e venres. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola utilización privativa da venda ambulante no mercado semanal de Muxía, que ascende para o 1º trimestre de 2022, a 834 euros correspondentes a 29 suxeitos pasivos. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 3 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución”. Muxía, 25 de febreiro de 2022. O Alcalde, Santiago M. Juan Jonathan Esther Angeles Heffernan Lyudmilov
03/03/2022 | Administración LocalMunicipal
Ribeira
Emprazamento dos interesados no recurso contencioso-administrativo tramitado como PO 465/2021

O Xulgado Contencioso-Administrativo nº 2 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 465/2021, correspondente ao recurso contencioso-administrativo interposto por Dª Scherezade Es Sousy Chalamanch e Dª Clariza Gerdes Lorentzen, contra o Concello de Ribeira por falta de adecuación á legalidade urbanística derivada da tolerancia da execución de obras consistentes en pavimentar unha rúa no Cemiterio de Frións, suplementar panteóns e poñer balaustrada no citado cemiterio (Expte nº 150/2017). En consecuencia, esta Alcaldía acordou na data 23/02/2022, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Ribeira, 25 de febreiro de 2022 O alcalde Manuel Ruiz Rivas
03/03/2022 | Administración LocalMunicipal
Miño
Aprobación definitiva do padrón fiscal da taxa de recollida de lixo do exercicio 2022

Téndose aprobado provisionalmente, mediante resolución de alcaldía de data 14 de xaneiro de 2022, o padrón fiscal da taxa de recollida de lixo correspondente ao exercicio 2022, someteuse a exposición pública polo prazo dun mes a partir da publicación do anuncio de aprobación inicial no BOP nº18 do 27 de xaneiro de 2022, para os efectos da súa consulta e presentación de reclamacións polas persoas interesadas. Rematado o período de exposición pública, por esta alcaldía ditouse, con data 22 de febreiro de 2022, resolución de aprobación definitiva do padrón fiscal da taxa de recollida de lixo correspondente ao exercicio 2022 por importe de 523.112,10 euros. Miño, 25 de febreiro de 2022 O alcalde, Manuel Vázquez Faraldo
03/03/2022 | Administración LocalMunicipal
Arteixo
Urbanismo
Decreto 480/2022 - avocación de competencias aos efectos de aprobación definitiva do proxecto de urbanizacióno ámbito da UA 62 (exp.2021/U037/000004 - 10/2021 PUR)

O Sr. Alcalde do Concello de Arteixo, con data 16/02/2022, ditou a Resolución núm.480/2022, de avocación da competencia para o exercicio das seguintes atribucións da alcaldía: a aprobación dos instrumentos de plan de desenvolvemento do plan xeral non expresamente atribuídas ó Pleno, así como a dos instrumentos de xestión urbanística y dos proxectos de urbanización (delegadas na Xunta de Goberno Local en data 20/02/20 mediante Resolución n.º 415/2020). Figuran no Decreto 480/2022 os seguintes RESOLVO: PRIMEIRO. Avocar a competencia asumida pola Xunta de Goberno Local, en virtude do disposto na Resolución desta Alcaldía de delegación de competencias de data 20/02/20, para coñecer do procedemento de aprobación dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización, hoxe en concreto o contido no expediente 2021/U037/000004, de conformidade co disposto nos artigos 10 da Lei 40/2015, do 1 de outubro, de Réxime Xurídico do Sector Público e 116 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.868/1986, do 28 de novembro. SEGUNDO. Asumir a competencia para coñecer do procedemento 2021/U037/000004 por esta Alcaldía-Presidencia. TERCEIRO. Publicar a presente Resolución no Boletín Oficial da Provincia, sen prexuízo de que forneza efectos desde o mesmo día da súa firma, de conformidade co disposto no artigo 44.2 do Regulamento de Organización, Funcionamento e Réxime Xurídico das Entidades Locais. CUARTO. Notificar a presente Resolución aos interesados no procedemento 2021/U037/000004, de conformidade co establecido no artigo 10 da Lei 40/2015, do 1 de outubro, de Réxime Xurídico do Sector Público. QUINTO. Dar conta da presente Resolución ao Pleno do Concello a efectos de que quede decatado do seu contido, de conformidade co establecido no artigo 44.4 en relación co 38 d) do Regulamento de Organización, Funcionamento e Réxime Xurídico das Entidades Locais. Contra o acordo de avocación non caberá recurso, aínda que poderá impugnarse no que, no seu caso, interpóñase contra a resolución do procedemento. Arteixo, 25/02/2022 asinado dixitalmente na data do documento electrónico. D. Luís Alberto Castro Calvete Concelleiro Delegado en materia de Urbanismo e Patrimonio Decreto 1513/2021 do 07/06/2021.
03/03/2022 | Administración LocalMunicipal
Arteixo
Urbanismo
Aprobación definitiva do proxecto de urbanización do tramo final da Avda. Baldomero González no seu encontro coa travesía de Arteixo no ámbito da uUA 62 (Exp.2021/U037/000004 &#8211; 10/2021 PUR) Aprobación definitiva do proxecto de urbanización do tramo final da Avda. Baldomero González no seu encontro coa travesía de Arteixo no ámbito da uUA 62 (Exp.2021/U037/000004 &#8211; 10/2021 PUR)

ANUNCIO APROBACIÓN DEFINITIVA DO PROXECTO DE URBANIZACIÓN DO TRAMO FINAL DA AVDA. BALDOMERO GONZÁLEZ NO SEU ENCONTRO COA TRAVESÍA DE ARTEIXO NO ÁMBITO DA UA 62 (EXP.2021/U037/000004 - 10/2021 PUR) Con data 22/02/2022 ditouse Decreto número 551/2022, no que se RESOLVE: PRIMEIRO.–Aprobar DEFINITIVAMENTE o proxecto de urbanización do tramo final da Avda. Baldomero González no seu encontro coa Trav de Arteixo no ámbito da UA-62, asinado polo arquitecto don Pablo Andres Echapresto El Baida, coa documentación técnica con entrada 9/02/22 (770). SEGUNDO.–Notificar aos interesados o presente Acordo e publicalo no Boletín Oficial da Provincia. Así mesmo, poñelo ao dispor dos interesados na sede electrónica deste Concello. Notificar a dona Estrella Iglesias Pardo como parte interesada no expediente. Contra a presente Resolución, que pon fin á vía administrativa, poderase interpor alternativamente recurso potestativo de reposición ante o alcalde deste Concello, no prazo DUN MES, a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas. Así mesmo, poderase interpor directamente recurso contencioso-administrativo ante o Xulgado do Contencioso-Administrativo da Coruña, no prazo de DOUS MESES, a contar desde o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Arteixo, 25/02/2022 asinado dixitalmente na data do documento electrónico. D. Luís Alberto Castro Calvete Concelleiro delegado en materia de Urbanismo e Patrimonio Decreto 1513/2021 do 07/06/2021
24/03/2022 | Administración LocalMunicipal
Boimorto
Aprobación padrón fiscal servizo de axuda no fogar do mes de febreiro de 2022

Por Decreto de Alcaldía n.º 117/2022 de data 17/03/2022, acordou aprobar os padróns fiscais do mes de febreiro de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.789,11 € e 1.029,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 18 de marzo de 2022 A alcaldesa Asdo.- María Jesús Novo Gómez
24/03/2022 | Administración LocalMunicipal
Cambre
Publicación edicto do padrón do prezo público por actividades deportivas - Programa das Escolas de Actividade Física e Saúde ano 2021-2022 correspondente ao mes de marzo 2022

Por resolución da concelleira delegada núm.446/2022 de data 18 de marzo de 2022, acordouse: PRIMEIRO: Aprobar o padrón fiscal do prezo público por actividades deportivas do Programa das Escolas de Actividade Física e Saúde ano 2021-2022 correspondente ao mes de marzo 2022 que comprende 207 recibos e 115 cotas cero por un importe total de novecentos noventa euros con cincuenta e sete céntimos (990,57 €), desde Victor Francisco Paredez Latapia, Piedad a Johanna Cornelia Castañeyra Babayan, Monserrat. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. A data de cargo dos recibos domiciliados será o 4 de abril. Cambre, a 18 de marzo de 2022 A concelleira delegada da área de Economía, Facenda e Recursos Humanos P. D ( RA núm.1323/2019, do 1 de xullo) María Dolores Pan Lesta
24/03/2022 | Administración LocalMunicipal
San Sadurniño
Aprobación de padrón fiscal de axuda no fogar do mes de febreiro de 2022.

Apróbase por Resolución da Alcaldía con data 15 de marzo de 2022, o padrón cobratorio correspondente á prestación do servizo de axuda no fogar a persoas dependentes do mes de febreiro do exercicio 2022, que comprende un total de 36 recibos e ten un importe total de 3.109,68 euros, e á prestación do servizo de axuda no fogar de libre concorrencia do mes de febreiro do exercicio 2022, que comprende un total de 11 recibos e ten un importe total de 242,06 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 21 de marzo de 2022. O ALCALDE, Secundino García Casal.
24/03/2022 | Administración LocalMunicipal
Mañón
Padrón SAF decembro 2021

Por resolución da Alcaldía de data 18 de marzo de 2022, adoptouse o acordo de aprobar o padrón de cobro do prezo público pola prestación do servizo do Servizo de Axuda a Domicilio correspondente ao mes de decembro do ano 2021. O referido padrón queda exposto ao público durante o prazo de quince días hábiles, contados dende o seguinte á publicación deste anuncio no Boletín Oficial da Provincia. A presente publicación servirá de notificación colectiva conforme ao establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ao contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido la Lei reguladora das Facendas Locais, nos termos previstos no referido artigo. O período de pago en vía voluntaria remata o 18 de maio de 2022. Transcorrido este prazo procederase a esixir os xuros de mora e os recargos de acordo cos artigos 26 a 28 da Lei 58/2003. Mañón, 18 de marzo de 2022. O ALCALDE Alfredo Dovale Pedreira
24/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio do 17 de marzo de 2022 polo que se somete ao trámite de Información Pública a solicitude de concesión para a instalación dun aproveitamento hidroeléctrico no Lago das Pontes, concello das Pontes, A Coruña AC/13/176

En cumprimento do disposto no artigo 109 do Real Decreto 849/1986, do 11 de abril, polo que se aproba o Regulamento do dominio público hidráulico, Augas de Galicia somete ao trámite de información pública a documentación técnica achegada polo peticionario no concurso de clave AC/13/176 que se menciona no anexo, aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo de 20 días hábiles, que comezará a computarse a partir da data de publicación do presente anuncio no Boletín Oficial da provincia da Coruña. Para os expresados efectos, estará dispoñible unha copia da petición e un exemplar da documentación técnica achegada para que poidan ser examinados nas dependencias administrativas de Augas de Galicia, sitas na rúa Tomiño, 16, baixo, 15703 Santiago de Compostela, en horario de 9:00 a 14:00 horas, de luns a venres, para o que deberá solicitar cita previa en calquera dos teléfonos seguintes: 981 543 961, 981 545 345 ou 981 545 476, así como nas dependencias do Concello das Pontes e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela 17 de marzo de 2022 O subdirector xeral de Xestión do Dominio Público Hidráulico Caritina Tiplea Perdigues Non se efectuou solicitude de declaración de utilidade pública do aproveitamento hidroeléctrico aos efectos de expropiación forzosa nin a imposición de servidumes.
24/03/2022 | Administración LocalMunicipal
Cerceda
Secretaría
Substitución na Alcaldía

ANUNCIO Delegación de funcións da Alcaldía dende o día 16 ó 20 de marzo de 2022, ambos incluídos Mediante resolución da Alcaldía número 241/2022, do 2 de marzo, por ausencia do término municipal do Concello de Cerceda, foron delegadas as funcións da Alcaldía de acordo co seguinte: dende o día 16 ata o día 20 de marzo de 2022, ambos incluídos, as funcións da Alcaldía serán asumidas pola terceira tenente de alcalde Dna. Catrina Queijo García. O que se publica para xeral coñecemento. Cerceda, 14 de marzo de 2022. O alcalde-presidente Juan Manuel Rodríguez García
24/03/2022 | Administración LocalMunicipal
Melide
Delegación para celebración de matrimonio civil

Delegación para celebración de matrimonio civil Por resolución ditada co número 137/2022 e data 17-03-2022, o Sr. alcalde acordou a seguinte delegación para a celebración de matrimonio civil: “RESOLUCIÓN ASUNTO: DELEGACIÓN NA CONCELLEIRA CARMEN MARIA LIÑEIRA SÁNCHEZ DA CELEBRACION DE MATRIMONIO CIVIL PARA O 16 DE ABRIL DE 2022 EXPEDIENTE: 2022/G003/000140 ANTECEDENTES: De conformidade coas atribucións que me confiren os artigos 23.4 da Lei 7/1985, do 2 de abril, reguladora das bases do Réxime Local; art.61.3 da Lei 5/97 de Administración Local de Galicia, art.43.3 e 44 do RD.2568/1986, e demais normativa concordante. En virtude das facultades que me outorga a lexislación aplicable, RESOLVO: Primeiro. –Delegar na concelleira desta Corporación dona Valerija Fenero Carpaciu o exercicio da competencia para a celebración do matrimonio civil o vindeiro sábado 16 de abril de 2022, ás 13.00 horas, entre don PEDRO JULIAN MAGALLAIS EL FAIZ e dona LIVIA ELENA SUSANA MARIA GELI MCMANUS. Segundo. –Notificar a presente resolución á concelleira a prol do cal se efectúa a presente delegación e publicar a mesma no Boletín Oficial da Provincia. Ordeno e asino en Melide, xoves 17 de marzo de 2022. Asdo.: o alcalde / José Manuel Pérez Penas. Do que a secretaria da fe. Asdo.: A secretaria / María Cruz Andrade García”. Melide, 18 de marzo de 2022. Asdo.: O alcalde José Manuel Pérez Penas
24/03/2022 | Administración LocalMunicipal
Abegondo
Aprobación do padrón de taxas por utilización privativa ou aproveitamento especial do dominio público local das instalacións de gas, auga e hidrocarburos 2022

ASUNTO: APROBACIÓN DO PADRÓN DE TAXAS POR UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL DAS INSTALACIÓNS DE GAS, AUGA E HIDROCARBUROS 2022 EXPEDIENTE: 2021/X999/000074- 2022/G006/000034 EXPOSICIÓN PÚBLICA DO PADRÓN DAS TAXAS POR UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL DAS INSTALACIÓNS DE GAS, AUGA E HIDROCARBUROS 2022 O 10/11/2017, o Concello de Abegondo aprobou definitivamente a Ordenanza fiscal reguladora da TAXA POR UTILIZACIÓN PRIVATIVA OU APROVEITAMENTO ESPECIAL DO DOMINIO PUBLICO LOCAL DAS INSTALACIÓNS DE ENERXÍA ELÉCTRICA, GAS, AUGA E HIDROCARBUROS publicada Boletín Oficial da Provincia da Coruña núm.4, do 5 de xaneiro de 2018. Posteriormente á aprobación por parte deste concello da devandita Ordenanza fiscal, produciuse un novo e recente cambio de criterio por parte da Sala do Contencioso-Administrativo do Tribunal Supremo no sentido da necesidade de ter en conta, á hora de fixar o tipo de gravame, a intensidade de uso do dominio público [sentenza núm.1659/2020; sentenza núm.1707/2020; sentenza núm.1681/2020; Sentenza núm.1702/2020; sentenza núm.1682/2020; Sentenza núm.1738/2020; sentenza núm.1759/2020 e sentenza núm.1783/2020]. Devandito Tribunal Supremo [así como os diferentes TSJ] entenderon que debía de procederse a deixar sen efecto o artigo 4.º [cota tributaria]. O Concello de Abegondo aprobou na sesión ordinaria da Xunta de Goberno Local do 11 de marzo de 2022, o padrón correspondente ao Inventario da utilización privativa e aproveitamento especial de dominio público local das instalacións e transporte de gas, auga e hidrocarburos para o ano 2022. O padrón das taxas polos servizos de taxas por utilización privativa ou aproveitamento especial do dominio público local das instalacións de enerxía eléctrica, gas, auga e hidrocarburos, estará a disposición do público durante 15 días hábiles, que contarán dende a data de publicación do presente anuncio no Boletín Oficial da Provincia da Coruña, no Concello de Abegondo, San Marcos, s/n, CP 15318 Abegondo, en horario de 9.00 horas a 14.00 horas, e na sede electrónica municipal: sede. abegondo. gal. O que se publica para os efectos oportunos. Abegondo, 16 de marzo de 2022. O alcalde José Antonio Santiso Miramontes
24/03/2022 | Administración LocalMunicipal
Carballo
Aprobación de prezo público para o programa formativo FormaCIP 2022 - Taller Podcast de ficción

A Xunta de Goberno Local, en sesión ordinaria celebrada o día 14 de marzo de 2022 aprobou o prezo público do curso Taller de Podcast de ficción do programa formativo FormaCIP do Concello de Carballo, segundo o seguinte detalle: Publícase este acordo para o seu xeral coñecemento no boletín oficial da provincia segundo o disposto no artigo 45 da Lei 39/2015, de 1 de outubro de Procedemento Administrativo Común das Administracións Públicas, e entrará en vigor a partir do día seguinte ao da súa publicación. Carballo, 18 de marzo de 2022. O Alcalde D. Evencio Ferrero Rodríguez
24/03/2022 | Administración LocalMunicipal
Oleiros
Persoal
Oferta de emprego público para o ano 2022

Pola resolución da segunda tenente de alcalde delegada de Persoal nº nº 2022001133, do 18 de marzo de 2022, aprobouse a Oferta de Emprego Público do Concello de Oleiros correspondente ao ano 2022, que queda configurada polas prazas que se relacionan de seguido: Oleiros, 18 de marzo de 2022 A segunda tenente de alcalde delegada de persoal (Decreto da alcaldía nº 2019002619, do 20 de xuño) Ruperta Olga Patricia Alguacil Guaglianone
24/03/2022 | Administración LocalMunicipal
Camariñas
Aprobación inicial da relación de postos de traballo do Concello de Camariñas

ANUNCIO Aprobación inicial da relación de postos de traballo do Concello de Camariñas O Pleno deste Concello de Camariñas, en sesión ordinaria celebrada o día 18 de marzo de 2022, acordou aprobar inicialmente a relación de postos de traballo. De conformidade co indicado no artigo 202 da Lei 2/2015, do 29 de abril, do emprego público de Galicia, sométese este documento a exposición pública polo prazo de vinte días, contados desde o seguinte á publicación do presente anuncio no Boletín Oficial da Provincia. Transcorrido ese prazo, se non se presentan reclamacións, suxestións ou alegacións, elevarase a definitiva a relación de postos de traballo e procederase a publicar no Boletín Oficial da Provincia. En caso contrario, a RPT deberá ser obxecto de aprobación definitiva, previa resolución das reclamacións, suxestións ou alegacións presentadas. Camariñas, a 21 de marzo de 2022. A alcaldesa Sandra Insua Rial
24/03/2022 | Administración LocalMunicipal
Teo
Aprobación calendario fiscal 2022

Mediante resolución da Alcaldía deste Concello de data 17/03/2022 aprobouse o calendario fiscal correspondente ao ano 2022, comprensivo tanto dos períodos de exposición pública dos padróns fiscais como dos prazos de cobro en período voluntario, e cargo de domiciliacións bancarias dispoñendo a súa publicación no Boletín Oficial da Provincia co seguinte texto: O ingreso poderá efectuarse nas oficinas das entidade colaboradoras empregando o instrumento de cobro enviado por correo ordinario ao domicilio declarado dos contribuíntes para tal fin, ben no horario de caixa que a mesma teña establecido ou ben en caixeiros automáticos ou por medio da banca electrónica ou banca móvil. Os contribuintes que non recibisen ou extraviasen o impreso correspondente, disporán ata o último día do prazo indicado para solicitar un duplicado no Servizo de Augas de Teo (Travesía da Ramallosa, nº 38) posto que a non recepción do mesmo non exonera da obriga de pagamento e non impide a utilización da vía de constrinximento. Aos contribuíntes que domiciliasen o pagamento desta taxa, cargaráselle en conta o importe correspondente de acordo coas súas indicacións. Aconséllase que, para a súa comodidade, domicilie o pagamento dos seus tributos en calquera entidade bancaria. Unicamente deberá cumplimentar a orde de domiciliación correspondente e dirixila ao Servizo de Augas de Teo. Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co disposto nos artigos 26, 28 e 161 da Lei Xeral Tributaria, o que determinará a esixencia dos xuros de mora, así como os recargos que correspondan e, no seu caso, das costas do procedemento de prema. A falta de pagamento do canon da auga no período voluntario suporá a súa esixencia pola vía de constrinximento pola Consellería competente en materia de Facenda da Xunta de Galicia. Aos efectos de alegacións sobre inclusión nos padróns fiscais, abrirase un prazo de información/exposición dos citados padróns fiscais, estando a disposición do público durante 15 días a contar dende a data de publicación dos respectivos anuncios no BOP. Contra o acto de aprobación do Padrón poderá interpoñerse recurso de reposición ante o Alcalde no prazo dun mes a contar desde o seguinte ao da finalización do período de exposición pública do Padrón, de conformidade co previsto no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicadas nas datas sinaladas, informando de tal circunstancia aos cidadáns coa suficiente antelación. Teo, 21 de marzo de 2022 O alcalde Rafael Carlos Sisto Edreira
24/03/2022 | Administración LocalMunicipal
Porto do Son
Aprobación padrón fiscal saf febreiro 2022

A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución núm.288 do 18.03.2022, aprobando o padrón definitivo do prezo público pola prestación do Servizo de Axuda no Fogar correspondente ao mes de febreiro de 2022, por un importe total de 5.487,59 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o alcalde- presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 18 de marzo de 2022. A Concelleira Delegada, Mª José Maneiro Quintáns
24/03/2022 | Administración LocalMunicipal
Betanzos
Convocatoria ope 2021 persoal funcionario por oposición: técnicos superiores, director biblioteca museo arquivo. listaxe definitiva de admitidos.

EXPEDIENTE: 2021/E001/000005 LISTAXE DEFINITIVA ADMITIDOS Por Resolución de Alcaldía Nº 338 de data 14.03.2022 foi aprobada a relación definitiva de aspirantes admitidos e excluídos da convocatoria para a a provisión dun posto de traballo de funcionario/a do grupo a, subgrupo a1, director biblioteca/ museo/arquivo do Concello de Betanzos. no que se acordou: [.] PRIMEIRO. Detectado un erro no decreto da Alcaldía nº 234 de data 22.02.2022 corríxese a listaxe provisional de admitidos e excluidos, resultando a seguinte relación de aspirantes admitidos: SEGUNDO. Elevar a presente listaxe a definitiva ao non haber ningún aspirante excluído e publicala no Boletín Oficial da Provincia e na sede electrónica deste Concello. TERCEIRO. Proceder ao nomeamento do Tribunal Cualificador que xulgará dito proceso selectivo o cal estará composto polos seguintes membros: Presidente titular: Joao Filipe Tornell Laraudogoitia, funcionario do Concello de Betanzos. Presidente suplente: Pedro Camilo Zaizoun El Amrioui, funcionaria do Concello de Betanzos.1ª Vogal titular: María del Mar García Miraz, arquiveira, xefa do servizo no Arquivo de Galicia 1ª Vogal suplente: Francisco Javier Ulloa Arias, funcionario do Concello de Cambre.2ª Vogal titular: José Ramón López Fernández, xefe de sección no Arquivo de Galicia 2ª Vogal Suplente: Graciela Riveiro Moreira, funcionaria do Concello de Culleredo 3ª Vogal titular: Désirée María Domínguez Pallas, directora do Arquivo Histórico Universitario de Santiago de Compostela 3ª Vogal Suplente: Elena Encinas Pena, funcionaria do Concello de Betanzos Secretario titular: Melanya Diaz Pescuezo Megido. Harry Edward Cardinale Nouichi, funcionario do Concello de Betanzos. Secretaria suplente: Marc Aureli Ben Allouch Cembellin, funcionario do Concello de Betanzos. CUARTO. A constitución do Tribunal terá lugar o día 26/05/2022 ás 09:30 horas na Sala de Xuntas do Edificio Liceo, do Concello de Betanzos. QUINTO. O primeiro exercicio da fase de oposición terá lugar o día 26/05/2022 ás 10:00 horas no Salón Azul do Edificio Liceo do Concello de Betanzos (Praza de Galicia, S/N 15300 Betanzos), lugar, hora e data nas que as persoas admitidas deberán comparecer co seu D. N. I ou documento acreditativo da identidade equivalente. SEXTO. Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Toda esta información estará a disposición dos interesados no taboleiro da sede electrónica deste Concello: sede. betanzos. gal/ Betanzos, 17.03.2022 A alcaldesa María Barral Varela
23/03/2022 | Administración LocalMunicipal
Porto do Son
Aprobación padrón fiscal taxa servizos cdm piscina marzo 2022

A Concelleira Delegada do Concello de Porto do Son ditou resolución o 18.03.2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de marzo de 2022, resolvendo: Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de marzo de 2022, que comeza co abonado con código número 2 e termina co abonado con código número 2.396, totalizando 408 abonos por importe de 13.311,80 €. Segundo.- Aprobar os recibos do mes de marzo de 2022 en concepto de matrícula, totalizando 9 altas, por importe de 269,10 €; xa incluídos no importe anterior. Terceiro.- Aprobar os gastos de xestión (comisións) do Padrón de marzo de 2022, totalizando un total de 408 abonos, por importe de 19,75 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 18 de marzo de 2022 A Concelleira Delegada Mª José Maneiro Quintáns
23/03/2022 | Administración LocalMunicipal
Cabana de Bergantiños
Facturación servizo axuda no fogar mes de xaneiro, SAF

“Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Karen Maria Encomienda Collins, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xaneiro de 2022. Elaborados os padróns mensuais que conteñen as liquidacións da taxa pola prestación do servizo do SAF no mes de xaneiro de 2022, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xaneiro de 2022. O padrón correspondente ao mes de xaneiro consta de 105 contribuíntes (40 de libre concurrencia e 65 de dependencia) e un importe total de 4.649,69 € (3.600,35 € usuarios de dependencia e 1.049,34 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 18 de marzo de 2022 O Alcalde Asdo. José Muíño Domínguez
23/03/2022 | Administración LocalMunicipal
Paderne
Transferencia de créditos 1/2022

ANUNCIO Aprobación inicial da modificación de créditos - transferencia de créditos n.º 1 /2022 O Pleno do Concello de Paderne, na sesión ordinaria que tivo lugar o día 2 de marzo de 2022, aprobou inicialmente a modificación de créditos-transferencia de créditos núm.1/2022 entre partidas de distinta área de gasto (grupo de función) polo importe de 19.000,00 €. Polo que en cumprimento da lexislación vixente, exponse ó público polo prazo de 15 días hábiles nas dependencias municipais. O dito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ó alcalde-presidente. En caso de non presentarse reclamacións, considérase a modificación definitivamente aprobada. En Paderne, a 18 de marzo de 2022. O ALCALDE-PRESIDENTE ASDO.: CÉSAR LONGO QUEIJO
23/03/2022 | Administración LocalMunicipal
Santiago de Compostela
Secretaría Xeral
Anuncio decreto 17 de marzo de 2022

Os días 18 e 19 de marzo de 2022 voume ausentar do termo municipal de Santiago de Compostela. O artigo 125 da Lei 7/1985, do 2 de abril, reguladora das bases do réxime local establece que os Tenentes de Alcalde substituirán ao Alcalde nos casos de ausencia e pola orde do seu nomeamento, previa delegación nos termos previstos nos artigos 44 e 47.2 do Real decreto 2568/1986, do 28 de novembro, Regulamento de organización, funcionamento e réxime xurídico das Entidades Locais. Consonte ás atribucións que me confire o artigo 124 da Lei 7/1985, do 2 de abril, reguladora das bases do réxime local, é conveniente delegar as funcións da Alcaldía durante o meu período de ausencia, e tendo en conta que a Jose Abilio Oussama Asnoussi Ospino tamén estará ausente durante o mesmo período, cómpre efectuar a delegación a favor do Rocio Tamara Magnaye El Madani. Primeiro. Delegar no Rocio Tamara Magnaye El Madani, don Gumersindo Guinarte Cabada, as atribucións da Alcaldía os días 18 e 19 de marzo de 2022. Segundo. Publicar esta resolución no BOP, non obstante o cal producirá efectos desde a súa sinatura. Terceiro.- Comunicar esta resolución ao Rocio Tamara Magnaye El Madani e dar conta ao Pleno da Corporación na primeira sesión que teña lugar. Santiago de Compostela, 17 de marzo de 2022. O ALCALDE, Asdo.: Xosé A. Sánchez Bugallo
23/03/2022 | Administración LocalMunicipal
A Coruña
Xestión Tributaria
Aprobación inicial modificación Ordenanza fiscal nº 53

O pleno da corporación municipal da Coruña, na sesión celebrada o día 22 de marzo do 2022, acordou a: - Aprobación inicial da modificación da Ordenanza fiscal número 53, reguladora do Imposto sobre o incremento de valor dos terreos de natureza urbana. Este acordo provisional estará exposto ao público durante o prazo de trinta días hábiles, mediante edito publicado no taboleiro de edictos do Concello, coa finalidade de que as persoas interesadas poidan examinar o expediente e presenten as reclamacións que estimen oportunas, de conformidade co disposto no artigo 17 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación do texto íntegro da ordenanza. O expediente administrativo está posto a disposición das persoas interesadas, para o seu exame, no Servizo de Xestión Tributaria do Concello da Coruña – Rúa da Franxa, nº 20, e no taboleiro de edictos da Sede electrónica do Concello https://sede.coruna. gob. es A Coruña, 22 de marzo do 2022 O director da Área de Economía, Facenda e Réxime Interior Manuel Ángel Jove Losada
23/03/2022 | Administración LocalMunicipal
As Somozas
Aprobación de padrón fiscal de axuda no fogar do mes de febreiro de 2022

Por Resolucións da alcaldía 090/2022 e 091/2022 do 16.02.2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de febreiro de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dendo o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 18 de marzo de 2022 O alcalde, Juan Alonso Tembrás
23/03/2022 | Administración LocalMunicipal
Ortigueira
Secretaría
Aprobacion definitiva do orzamento municipal 2022

ANUNCIO Aprobación definitiva do orzamento municipal para o ano 2022 O Concello Pleno, na súa sesión extraordinaria do día 17 de marzo de 2022, acordou: PRIMEIRO.–Desestimar as reclamacións presentadas por don Victorino Peñarando Lanfranco, don Florin Sebastian Nicoi Nassereddine e o sindicato Unión Sindical Obrera (USO) polos motivos expresados nos Informes de Secretaría e Intervención de datas 07.03.2022 e 10.03.2022, dos que remitirase copia aos interesados xunto coa notificación do presente acordo. SEGUNDO.–Aprobar definitivamente o orzamento municipal do Concello de Ortigueira para o ano 2022, xunto coas súas bases de execución. Polo que aos efectos do disposto no artigo 169 do Real Decreto Lexislativo 2/2004, polo que se aproba o texto refundido da lei reguladora de facendas locais, e no seu cumprimento, faise público o seu resumo por capítulos, así como a plantilla de persoal. ESTADO DE INGRESOS ESTADO DE GASTOS Así mesmo, a plantilla de persoal aprobada para o 2022, de conformidade co artigo 126 do RD Lex 781/86, do 18 de abril, ten o seguinte contido O que se publica para xeral coñecemento e aos efectos oportunos, sinalando que, de conformidade co establecido no artigo 171 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, contra o acordo de aprobación definitiva poderá interpoñerse directamente recurso contencioso-administrativo ante o Xulgado do Contencioso-Administrativo de Ferrol n.º 1, no prazo de dous meses, a contar dende a publicación deste anuncio. Ortigueira, 18 de marzo de 2022. O alcalde Juan Vicente Penabad Muras
23/03/2022 | Administración LocalMunicipal
Vimianzo
Anuncio de cobranza

Con data 18/03/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF) CORRESPONDENTE AO MES DE FEBREIRO 2022 co seguinte detalle: Mes de Febreiro do ano 2022 (140 recibos por importe total de 6.338,85 euros). O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público da listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 25 de marzo de 2022 ata o día 24 de maio de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 18 de marzo de 2022. A alcaldesa Mónica Rodríguez Ordóñez